**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: PREDS-175/2022

**1268a**

**Správa**

**Výboru Národnej rady Slovenskej republiky pre sociálne veci o prerokovaní petície Jednoty dôchodcov na Slovensku podanej Národnej rade Slovenskej republiky 13. septembra 2022 „Aj seniori chcú dôstojne žiť" (tlač 1268)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predseda Národnej rady Slovenskej republiky rozhodnutím č. 1335 z 18. októbra 2022 postúpil **petíciu** **Jednoty dôchodcov na Slovensku podanú Národnej rade Slovenskej republiky 13. septembra 2022 „Aj seniori chcú dôstojne žiť" (tlač 1268)** (ďalej len „petícia“) na prerokovanie Výboru Národnej rady Slovenskej republiky pre sociálne veci v termíne do začatia rokovania o tomto návrhu na schôdzi Národnej rady Slovenskej republiky s tým, že podá správu o výsledku prerokovania petície vo výbore a návrh na uznesenie Národnej rady Slovenskej republiky.

Do Kancelárie Národnej rady Slovenskej republiky bolo doručených spolu 12 916 petičných hárkov. Zo záznamov občanov podporujúcich svojim podpisom na 8 000 preverených petičných hárkoch je **platných 107 945 podpisov**. Petícia spĺňa ustanovenia § 133 ods. 3 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Výbor Národnej rady Slovenskej republiky pre sociálnej veci prerokoval petíciu za účasti člena petičného výboru na svojej 86. schôdzi dňa 27. októbra 2022.

 **Výbor** Národnej rady pre sociálne veci uznesením č. 236 z  27. októbra 2022 **odporúča Národnej rade Slovenskej republiky** petíciu Jednoty dôchodcov na Slovensku podanú Národnej rade Slovenskej republiky 13. septembra 2022 „Aj seniori chcú dôstojne žiť" (tlač 1268) **vziať na vedomie** a **konštatovať**, že poslanci Národnej rady Slovenskej republiky svoje stanovisko k požiadavkám uvedeným v petícii vyjadria pri rokovaní o vecne príslušnom návrhu zákona v rámci legislatívneho procesu v Národnej rade Slovenskej republiky.

 Týmto uznesením výbor zároveň poveril predsedu výboru **Vladimíra Ledeckého** informovať Národnú radu Slovenskej republiky o výsledku prerokovania petície vo výbore a predložiť návrh na uznesenie Národnej rady Slovenskej republiky, ktorý tvorí prílohu správy.

 Bratislava 27. októbra 2022

**Vladimír Ledecký v.r**

**predseda výboru**

**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: PREDS-175/2022

**Návrh**

**Uznesenie**

**Národnej rady Slovenskej republiky**

**z ... októbra 2022**

k petícii Jednoty dôchodcov na Slovensku podanej Národnej rade Slovenskej republiky 13. septembra 2022 „Aj seniori chcú dôstojne žiť" **(tlač 1268)**

 **Národná rada Slovenskej republiky**

 po prerokovaní petície Jednoty dôchodcov na Slovensku podanej Národnej rade Slovenskej republiky 13. septembra 2022 „Aj seniori chcú dôstojne žiť" **(tlač 1268)**;

# berie na vedomie

 petíciu Jednoty dôchodcov na Slovensku podanú Národnej rade Slovenskej republiky 13. septembra 2022 „Aj seniori chcú dôstojne žiť" **(tlač 1268)**;

1. **konštatuje,**

 že poslanci Národnej rady Slovenskej republiky svoje stanovisko k požiadavkám uvedeným v petícii vyjadria pri rokovaní o vecne príslušnom návrhu zákona v rámci legislatívneho procesu v Národnej rade Slovenskej republiky.